Jona (Šarić)/Glava 2.
1 A Gospod zapovjedi, te velika riba proguta Jonu. Tri dana i tri noći ostade Jona u utrobi ribe. 

2 I Jona se pomoli u utrobi ribe Gospodu, Bogu svojemu, 

3 I reče: "Iz tjeskobe svoje zavapih Gospodu: on mi dade odgovor. Iz krila podzemnoga svijeta povikah za pomoć: ti si čuo glas moj. 

4 Ti si me bacio u dubinu, u srce moru, da me je optekla voda. Sve poplave tvoje i valovi tvoji prelazili su preko mene. 

5 . Pomislio sam: 'Odbačen sam ispred očiju tvojih. Kako mogu dalje još gledati sveti hram tvoj?' 

6 Vode mi doprle već do blizu života. Dubina me opkolila. I oko glave bila mi se ovila sita. 

7 Upao sam do temelja gorskih. Prijevornice zemaljske zatvorilo me dovijeka. Tada si me izvadio iz jame, Gospode, Bože moj! 

8 Kad mi već gotovo iščeznuo život, spomenuo sam se Gospoda. Molitva je moja prodrla k tebi u svetom hramu tvojemu. 

9 Koji štuju ništave idole, ostavljaju onoga, koji im je spasenje. 

10 A ja ću ti zahvalom glasnom prinijeti žrtvu. Što sam zavjetovao, platit ću. U Gospoda je spasenje!" 

11 Tada Gospod zapovjedi ribi, i ona izbljuva Jonu na zemlju. 

Jona (Šarić)